Γιακούμπ Μπραμπέτς

Ο **Γιακούμπ Μπραμπέτς** (τσέχικα: *Jakub Brabec*, γεννήθηκε 6 Αυγούστου 1992) είναι Τσέχος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Ρίο Άβε και την Εθνική Τσεχίας.

## Σταδιοδρομία σε συλλόγους
Ο Μπραμπέτς ήταν μέλος της ακαδημίας νέων της Σπάρτα Πράγας, αλλά αφού αποδεσμεύθηκε το καλοκαίρι του 2008 εντάχθηκε στη ΦΚ Βικτόρια Ζίζκοφ, μία άλλη ομάδα της Πράγας. Προήχθη στην πρώτη ομάδα της Ζίζκοφ κατά τη σεζόν 2008–09, όταν ήταν ακόμα στο σχολείο. Έκανε μία εμφάνιση στο πρωτάθλημα για τον σύλλογο αυτή τη σεζόν, παίζοντας έναν ολόκληρο αγώνα στην ήττα με 2-0 εναντίον της ΦΚ Βικτόρια Πλζεν, σε ηλικία 16 ετών.

Τη σεζόν 2009–10, έπαιξε άλλα 14 παιχνίδια για τη Ζίζκοφ, η οποία έπαιζε τότε στη δεύτερη κατηγορία. Έκανε έξι εμφανίσεις στην δεύτερη κατηγορία την επόμενη σεζόν, 2010–11, τέσσερις από τις οποίες ήταν ως αλλαγή. Βοήθησε τη Ζίζκοφ να τερματίσει στη δεύτερη θέση και να κερδίσει την άνοδο στην κορυφαία κατηγορία.

Τον Ιούνιο του 2011, εξασφάλισε τη μεταγραφή του πίσω στη Σπάρτα Πράγας. Δήλωσε στο Uefa.com ότι το κύριο κίνητρό του για τη μεταγραφή ήταν ότι ήταν παιδικός θαυμαστής του πρώην συλλόγου του και ότι θα είχε περισσότερες πιθανότητες να παίξει στο Κύπελλο ΟΥΕΦΑ και στο ΟΥΕΦΑ Τσάμπιονς Λιγκ. Ξεκίνησε τη σεζόν 2011–12 με την εφεδρική ομάδα, τη Σπάρτα Πράγας Β΄, στη δεύτερη κατηγορία.

Στις 31 Αυγούστου 2016, ο Μπραμπέτς υπέγραψε τετραετές συμβόλαιο συνεργασίας με την Γκενκ. Τη σεζόν 2018–19 παραχωρήθηκε ως δανεικός στην τουρκική Ρίζεσπορ και τη σεζόν 2019–20 (πάλι ως δανεικός) στην ΦΚ Βικτόρια Πλζεν.

Στις 31 Αυγούστου 2021, ο Άρης Θεσσαλονίκης ανακοίνωσε επίσημα την υπογραφή του Μπραμπέτς, με τριετές συμβόλαιο.. Ο Τσέχος αμυντικός πραγματoποίησε το ντεμπούτο του στις 13 Σεπτεμβρίου 2021, στην αναμέτρηση Άρης – ΟΦΗ 0–0. Στις 18 Οκτωβρίου 2021 ο Μπράμπετς σημείωσε το παρθενικό του γκολ με τον Άρη, σκοράροντας με κεφαλιά στο νικηφόρο εκτός έδρας αγώνας της ομάδας εναντίον της Λαμίας. Πραγματοποίησε μια καταπληκτική χρονιά και αναδείχθηκε ο πρώτος σε συμμετοχές παίκτης της ομάδας, αγωνιζόμενος συνολικά σε 39 αγώνες (35 για το Πρωτάθλημα και 4 για το Κύπελλο Ελλάδας).

Στις 10 Μαρτίου 2024, στον αγώνα ΠΑΟΚ – Άρης 0–1, ο Μπράμπετς συνδύασε τη νίκη της ομάδας του με τα 100 παιχνίδια του με τη φανέλα του Άρη σε όλες τις διοργανώσεις.

Στις 3 Νοεμβρίου 2024 στον αγώνα Άρης – Λεβαδειακός 3–1, ο Μπράμπετς περνώντας στο 77ο λεπτό ως αλλαγή στη αναμέτρηση, μπήκε στο κλαμπ των ποδοσφαιριστών που έχουν φτάσει τις 100 συμμετοχές με τη φανέλα του Άρη, αποκλειστικά σε αγώνες του Ελληνικού πρωταθλήματος.

Στις 31 Αυγούστου 2025, έλυσε το συμβόλαιό του με τον Άρη, προκειμένου να προλάβει την προθεσμία και να μπορέσει να υπογράψει ως ελεύθερος παίκτης, στην πορτογαλική Ρίο Άβε.

## Εθνική ομάδα
Ο Μπραμπέτς εκπροσώπησε την Τσεχία  με τις «μικρές» εθνικές ομάδες. Πέτυχε το πρώτο του γκολ στην τρίτη και τελευταία εμφάνιση του για την Εθνική Τσεχίας Κ18 στην ήττα με 3–1 εναντίον της Αυστρίας Κ18 σε φιλικό αγώνα το Μάρτιο του 2010.

Το 2009 έκανε το ντεμπούτο του για την Τσεχία Κ19 σε νίκη με 4–0 επί της Μάλτας Κ19.

Επιλέχθηκε ως αρχηγός της Τσεχίας Κ19 ετών για το Ευρωπαϊκό Πρωτάθλημα Κ-19 του 2011. Το πρώτο του γκολ σε επίπεδο Κ19 ήρθε σε αυτή τη διοργάνωση. Σκόραρε με κεφαλιά στη νίκη με 2–1 εναντίον της Ιρλανδίας Κ19 στις 23 Ιουλίου 2011. Η Τσεχία έχασε στο τελικό από την Ισπανία.

Έκανε το ντεμπούτο του με την Εθνική Τσεχίας ανδρών στην ισοπαλία με 1–1 εναντίον της Σουηδίας σε φιλικό αγώνα στις 29 Μαρτίου 2016.

## Παραπομπές


## Εξωτερικοί σύνδεσμοι

* Προφίλ στην Ζμπρογιόβκα Μπρνο
* Προφίλ στο Transfermarkt.com

Κατηγορία:Τσέχοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Τσεχίας Κ18
Κατηγορία:Ποδοσφαιριστές Εθνικής Τσεχίας Κ19
Κατηγορία:Ποδοσφαιριστές Εθνικής Τσεχίας Κ20
Κατηγορία:Ποδοσφαιριστές Εθνικής Τσεχίας Κ21
Κατηγορία:Ποδοσφαιριστές Εθνικής Τσεχίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές ΦΚ Βικτόρια Ζίζκοφ
Κατηγορία:Ποδοσφαιριστές Πρωταθλήματος Τσεχίας (Πρώτη Κατηγορία)
Κατηγορία:Ποδοσφαιριστές Σπάρτα Πράγας
Κατηγορία:Ποδοσφαιριστές ΚΡΚ Γκενκ
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Ρίζεσπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές ΦΚ Βικτόρια Πλζεν
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ρίο Άβε ΦΚ
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία